proxectonos/corpus_dominio_legal_administrativo_tmp huggingface dataset:
DECRETO 307/2003, do 11 de xullo, polo que se designan os vocais representantes da Xunta de Galicia no Consello Rector da Escola Galega de Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 21/07/2003

O artigo 7 da Lei 4/1987, do 27 de maio, de creación da Escola Galega de Administración Pública, modificado pola Lei 10/1989, do 10 de xullo, establece no punto 3 b) que formarán parte como vocais do Consello Rector, cinco representantes da Xunta de Galicia designados polo Consello da Xunta de Galicia.
De conformidade con iso, mediante o Decreto 289/1994, do 30 de setembro, designáronse os vocais representantes da Xunta de Galicia no Consello Rector da EGAP.
Con posterioridade ás modificacións introducidas nas estructuras orgánicas dos departamentos da Xunta de Galicia, fixadas definitivamente polo Decreto 23/2003, do 20 de xaneiro, outorgando unha nova denominación a algúns dos cargos ós que se facía mención no antedito Decreto 289/1994, aconsellan adapta-la composición do Consello Rector da EGAP ás novas circunstancias.
Na súa virtude, por proposta do conselleiro da Presidencia, Relacións Institucionais e Administración Pública, logo de deliberación do Consello da Xunta de Galicia na súa reunión do once de xullo de dous mil tres,
DISPOÑO:
Artigo único.-Designar como vocais representantes da Xunta de Galicia no Consello Rector da Escola Galega de Administración Pública os titulares dos seguintes órganos:
a) O secretario xeral da Consellería da Presidencia, Relacións Institucionais e Administración Pública.
b) O director xeral-xefe da Asesoría Xurídica da Xunta de Galicia.
c) O inspector xeral de Servicios.
d) O director xeral de Orzamentos.
e) O director xeral de Administración local.
Disposición derrogatoria
Queda derrogado o Decreto 289/1994, do 30 de setembro, polo que se designan os vocais representantes da Xunta de Galicia no Consello Rector da EGAP.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de xullo de dous mil tres.
Manuel Fraga Iribarne
Presidente
Jaime Pita Varela
Coselleiro da Presidencia, Relacións Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 319/2003, do 24 de xullo, polo que se dispón que cese Pilar Cancela Rodríguez como directora xeral de Relacións Laborais.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 29/07/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vintecatro de xullo de dous mil tres,
DISPOÑO:
Que cese, por petición propia e agradecéndolle os servicios prestados, Pilar Cancela Rodríguez como directora xeral de Relacións Laborais da Consellería de Asuntos Sociais, Emprego e Relacións Laborais.
Santiago de Compostela, vintecatro de xullo de dous mil tres.
Manuel Fraga Iribarne
Presidente
María José Cimadevila Cea
Conselleira de Asuntos Sociais, Emprego e Relacións
Laborais
DECRETO 320/2003, do 24 de xullo, polo que se nomea director xeral de Relacións Laborais a José Vázquez Portomeñe.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 29/07/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vintecatro de xullo de dous mil tres,
Nomeo a José Vazquez Portomeñe director xeral de Relacións Laborais da Consellería de Asuntos Sociais, Emprego e Relacións Laborais.
Santiago de Compostela, vintecatro de xullo de dous mil tres.
Manuel Fraga Iribarne
Presidente
María José Cimadevila Cea
Conselleira de Asuntos Sociais, Emprego e Relacións
Laborais
ORDE do 10 de xullo de 2003 pola que se modifica o artigo 5 da Orde do 8 de xaneiro de 2003, pola que se establecen subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 21/07/2003

A Orde do 8 de xaneiro de 2003, pola que se convocan subvencións para investimento, mante-
mento e promoción de actividades destinadas á prestación de servicios sociais polas asociacións e outras entidades de iniciativa social (Diario Oficial de Galicia nº 13, do 21 de xaneiro), establece no seu artigo 5 o importe da contía máxima destas por importe dun millón cento sesenta mil douscentos corenta e cinco euros (1.160.245 A) con cargo ás seguintes aplicacións: 16.03.212D.480.0 con novecentos vinte dous mil cincocentos sesenta e dous euros (922.562 A), 16.03.212D.482.2 con cincuenta e sete mil trescentos setenta e nove euros (57.379 A) e 16.03.212D.780.1 con cento oitenta mil trescentos catro euros (180.304 A).
Existindo outras dotacións dispoñibles para os mesmos fins, cómpre amplia-lo importe da referida contía máxima coa finalidade de estender ó maior número de beneficiarios posible as devanditas subvencións.
Por todo o exposto e no uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 212/2003, do 3 de abril,
DISPOÑO:
Artigo único.
Primeiro.-Amplia-lo importe da contía máxima da Orde do 8 de xaneiro de 2003, pola que se convocan subvencións para investimento, mantemento e promoción de actividades destinadas á prestación de servicios sociais polas asociacións e outras entidades de iniciativa social na contía de cento vintedous mil cento setenta e un euros con noventa e sete céntimos (122.171,97 A) con cargo ás seguintes aplicacións: noventa e seis mil cento sesenta e un euros con noventa e cinco céntimos (96.161,95 A) con cargo á aplicación orzamentaria 16.02.212D.485.0 e vinteseis mil dez euros con dous céntimos (26.010,02 A) con cargo á aplicación orzamentaria 16.03.212D.480.0, que figuran dotadas nos orzamentos xerais da Comunidade Autónoma de Galicia para o ano 2003. Estas contías poderán incrementarse con transferencias finalistas do estado procedentes de subvencións a programas sociais con comunidades autónomas (proxectos de intervención social integral para a erradicación da pobreza), concedidas por
acordo do Consello de Ministros publicado mediante resolución da Secretaría Xeral Técnica do Ministerio de Traballo (BOE nº 115, do 14-5-2003), por importe de cento vintenove mil douscentos trinta e nove euros con corenta e cinco céntimos (129.239,45 A), unha vez xerado o crédito correspondente na aplicación 16.03.212D.480.0.
Segundo.-A presente modificación non afecta ó prazo establecido na referida orde para a presentación de solicitudes.
Santiago de Compostela, 10 de xullo de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
CORRECCIÓN de erros.-Orde do 11 de xuño de 2003 pola que se modifica a oferta de ciclos formativos en centros públicos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/2003

Advertidos erros no texto da citada orde, publicada no DOG número 120, do 23 de xuño, cómpre efectua-la oportuna corrección.
1. Na páxina 8.219, no anexo III, na fila correspondente ó concello de Ferrol, no IES Marqués de Suances e no CM mecanizado, na columna de módulos, debe engadirse: «Formación en centros de traballo».
2. Engadir no anexo III a seguinte fila:
Concello: Castro de Rei.
Código: 27015891.
Centro: IES da Terra Chá, José Trapero Pardo.
Código: ZM13001.
Ciclo: elaboración de productos lácteos.
Módulos:
Hixiene e seguridade na industria alimentaria.
Operacións de proceso de leites de consumo e xelados.
Queixería e manteiguería.
3. Na páxina 8.220, no anexo IV, na fila correspondente ó concello da Illa de Arousa, no Instituto Galego de Formación en Acuicultura e no CM Operacións de cultivo acuícola, onde di: «Instalacións e equipos de cultivo, Técnicas de cultivo de crustáceos, Relacións no equipo de traballo, Formación en centros de traballo, Parámetros e condicións de cultivo, Técnicas de cultivos auxiliares», debe dicir: «Instalacións e equipos de cultivo, Técnicas de cultivo de crustáceos, Relacións no equipo de traballo».
4. Na páxina 8.218, no anexo I, na fila correspondente ó IES Porta da Auga de Ribadeo, na columna de ciclo, onde di: «Acabamentos de construcción», debe dicir: «Acabados de construcción».
RESOLUCIÓN do 22 de xullo de 2003, da Dirección Xeral de Formación Profesional e Ensinanzas Especiais, pola que se procede a nomear a facer pública a composición do tribunal que deberá xulga-las probas extraordinarias de acceso ós ciclos formativos de formación profesional específica de grao medio para o curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/07/2003

Segundo a Resolución do 22 de xullo de 2003, da Dirección Xeral de Formación Profesional e Ensinanzas Especiais, pola que se convocan probas extraordinarias de acceso a ciclos formativos de grao medio de formación profesional específica para o curso 2003/2004.
Segundo o establecido no artigo 6.2 da Orde do 1 de abril de 2002, pola que se regulan as probas de acceso ós ciclos formativos de formación profesional específica, esta dirección xeral
RESOLVE
Primeiro.-Facer pública a composición do tribunal único que deberá xulga-las probas extraordinarias de acceso ós ciclos formativos de formación profesional específica de grao medio para o curso 2003-2004, que figuran no anexo desta resolución.
Santiago de Compostela, 22 de xullo de 2003.
Mª Pilar del Mar Pérez Marsó
Directora xeral de Formación Profesional
e Ensinanzas Especiais
ANEXO
Presidente: Gerardo Fentanes Rodríguez, inspector de Educación.
Vocais:
Serafín Vázquez Álvarez, profesor de ensino secundario.
José Manuel Mouriz Cabalo, profesor de ensino secundario.
José María Carballeira Anllo, profesor de ensino secundario.
Luís Álvarez Martínez, inspector de Educación.
Suplentes:
Presidente: José Fisteos Suengas, inspector de Educación.
Vocais:
Jesús Álvarez Marcote, inspector de Educación.
Fermín Álvarez Lata, inspector de Educación.
Julita Verdejo Rodríguez, profesor de ensino. secundario.
Begoña Potí Vázquez, profesor de ensino secundario.
ORDE do 17 de xullo de 2003 pola que se modifica o artigo 2 da Orde do 6 de marzo de 2003 ampliando o importe existente para a concesión de bolsas e axudas para a asistencia a congresos ou similares e cursos de verán, destinadas a estudiantes universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/07/2003

A Orde do 6 de marzo de 2003, pola que se convocan bolsas e axudas para a asistencia a congresos ou similares e cursos de verán, destinadas a estudiantes universitarios (Diario Oficial de Galicia do 20 de marzo), establece no seu artigo 2º que para a concesión destas bolsas destinarase a cantidade total de 36.781,94 euros, para o que existe crédito adecuado e suficiente na aplicación orzamentaria 07.05.322C.480.2 de acordo coa Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003.
A citada convocatoria, no mesmo artigo, prevé que a cantidade antes citada poderá incrementarse de acordo coas dispoñibilidades orzamentarias da Consellería de Educación e Ordenación Universitaria.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase a contía que figura no artigo 2 da Orde do 6 de marzo de 2003 na cantidade de corenta e un mil setenta e tres euros (41.073 euros), con cargo á aplicación orzamentaria 07.05.322C.480.2 dos orzamentos xerais da Comunidade Autónoma de Galicia para o ano 2003, polo que, para a concesión destas axudas destinarase a cantidade total de setenta e sete mil oitocentas cincuenta e catro euros con noventa e catro céntimos (77.854,94 euros).
Segundo.-A presente modificación non afecta os prazos establecidos na referida orde de convocatoria.
Santiago de Compostela, 17 de xullo de 2003.
Celso Currás Fernández
Conselleiro de Educación e Ordenación Universitaria
ORDE do 21 de xullo de 2003 pola que se nomea o presidente do Comité Galego de Xustiza Deportiva.
CONSELLERÍA DE FAMILIA, XUVENTUDE, DEPORTE E VOLUNTARIADO — II. AUTORIDADES E PERSOAL — 30/07/2003

En virtude do establecido no artigo 9.3º do Decreto 198/1998, do 25 de xuño (DOG do 6 de xullo), polo que se constitúe o Comité Galego de Xustiza Deportiva e se establece o procedemento para a designación dos seus membros, e de conformidade coa acta da reunión do Comité Galego de Xustiza Deportiva celebrada o día 18 de xullo de 2003, foi elixido por maioría dos seus membros, Julio Pedrosa Vicente como presidente do Comité Galego de Xustiza Deportiva,
DISPOÑO:
Artigo único.-Nomear presidente do Comité Galego de Xustiza Deportiva a Julio Pedrosa Vicente.
Santiago de Compostela, 21 de xullo de 2003.
Pilar Rojo Noguera
Conselleira de Familia, Xuventude,
Deporte e Voluntariado
DECRETO 317/2003, do 11 de xullo, polo que se lle recoñece a galeguidade ó Centro Cultural Gallego de Francfort del Meno e.V., de Alemania.
CONSELLERÍA DE EMIGRACIÓN — III. OUTRAS DISPOSICIÓNS — 24/07/2003

En virtude do establecido no artigo 3, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro de Emigración, logo do informe favorable da Dirección Xeral de Emigración e logo de deliberación do Consello da Xunta de Galicia na súa reunión do día once de xullo de dous mil tres,
DISPOÑO:
Artigo único.-Recoñécese a galeguidade ó Centro Cultural Gallego de Francfort del Meno e.V., de Alemania.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, once de xullo de dous mil tres.
Manuel Fraga Iribarne
Presidente
Aurelio Miras Portugal
Conselleiro de Emigración
RESOLUCIÓN do 17 de xullo de 2003 pola que se fai pública a ampliación do crédito dispoñible para o ano 2003 do Programa de mellora competitiva da PEME. Promoción da mellora competitiva. Subvención a fondo perdido por un importe de 102.963,36 euros distribuída nas anualidades 2003 e 2004.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/07/2003

As bases reguladoras das axudas do Instituto Galego de Promoción Económica publicadas mediante resolucións da directora xeral do Igape do 13 de xullo de 2001 (DOG nº 142, do 23 de xullo), para o programa de continuidade e mellora competitiva da PEME galega prevé o establecemento de compromisos plurianuais dentro dos límites autorizados.
Con data do 27 de decembro, o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante Lei 6/2002 (DOG nº 251, do 30 de decembro). Por outra parte, o Consello da Xunta de Galicia na súa reunión con data do 20 de marzo de 2003 autorizou os límites de plurianualidades do Instituto Galego de Promoción Económica.
Mediante Resolución do 4 de febreiro de 2003 (DOG nº 28, do 10 de febreiro) fanse públicos os importes dos créditos reservados para o financiamento dos diferentes programas de axudas que se van conceder con cargo ós orzamentos do Instituto Galego de Promoción Económica para o ano 2003.
Polo que antecede,
RESOLVO:
Facer pública, de acordo cos importes que se relacionan a continuación, a ampliación de crédito dispoñible para o ano 2003 do Programa de mellora competitiva da PEME. Promoción da mellora competitiva. Subvención a fondo perdido, distribuída nas anualidades 2003 e 2004:
Partida orzamentaria: 01.02/11/04/01.
Finalidade: Programa de mellora competitiva da PEME. Promoción da mellora competitiva. Subvención a fondo perdido.
Anualidade 2003: 16.633,63 euros.
Anualdiade 2004: 86.329,73 euros.
En Santiago de Compostela, 17 de xullo de 2003.
Margarita Rodríguez Rama
Directora xeral do Instituto Galego
de Promoción Económica
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 315/2003, do 3 de xullo, polo que se crea o centro residencial de atención a persoas maiores Concepción Arenal no concello da Coruña.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 24/07/2003

O artigo 27.23º do Estatuto de autonomía para Galicia, en concordancia co artigo 148.1º20 da Constitución española, establece a competencia exclusiva da Comunidade Autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14
de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia, estructurado en dous niveis de atención: primaria e especializada
A dita norma veu regula-los servicios sociais de atención especializada dirixidos ó colectivo de persoas maiores, e establecer determinados programas e equipamentos, entre os que figuran as residencias e os centros de atención diúrna, encamiñados a acada-la atención integral, a autonomía persoal e a participación social deste sector poboacional.
En desenvolvemento da lei, e co fin de garanti-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais así como para o inicio ou cesamento das súas actividades, especificando os requisitos xerais que eles deben cumprir.
Neste sentido, segundo o disposto no artigo 29 da Lei 4/1993, de servicios sociais e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto.
En consecuencia, e por proposta da conselleira de Asuntos Sociais, Emprego e Relacións Laborais logo de deliberación do Consello da Xunta de Galicia, na súa reunión do día tres de xullo de dous mil tres,
DISPOÑO:
Artigo único.-Créase o centro residencial de atención a persoas maiores Concepción Arenal no concello da Coruña.
Disposicións derradeiras
Primeira.-Autorízase a conselleira de Asuntos Sociais, Emprego e Relacións Laborais para o desenvolvemento e execución deste decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, tres de xullo de dous mil tres.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego e Relacións Laborais
DECRETO 316/2003, do 11 de xullo, polo que se lle recoñece a galeguidade ó Centro Cultural Gallego de Cuxhaven e.V., de Alemania.
CONSELLERÍA DE EMIGRACIÓN — III. OUTRAS DISPOSICIÓNS — 24/07/2003

En virtude do establecido no artigo 3, do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro de Emigración, logo do informe favorable da Dirección Xeral de Emigración e logo de deliberación do Consello da Xunta de Galicia na súa reunión do día once de xullo de dous mil tres,
DISPOÑO:
Artigo único.-Recoñécese a galeguidade ó Centro Cultural Gallego de Cuxhaven e.V., de Alemania.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, once de xullo de dous mil tres.
Manuel Fraga Iribarne
Presidente
Aurelio Miras Portugal
Conselleiro de Emigración
CORRECIÓN de erros.-Orde do 19 de maio de 2003 pola que se aproban as bases reguladoras e se convoca a concesión de axudas, en réxime de concorrencia competitiva, a pequenos comerciantes individuais autónomos que abandonen a actividade comercial en desenvolvemento do programa cuadrienal de modernización do sector do comercio polo miúdo de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 30/06/2003

Adevertidos erros na devandita orde, publicada no Diario Oficial de Galicia número 117 do 18 de xuño de 2003, cómpre face-las seguintes correcións:
Na páxina 7.973, o Anexo II, punto 7, onde di: «Declaración xurada que conteña o compromiso do peticionario, para o caso de que se lle outorgue a axuda, de causar baixa no réxime de autónomos, ou de subscribi-lo convenio coa Seguridade Social no caso de non reuni-lo período mínimo de carencia esixido para causar dereito á prestación por xubilación ó alcanza-los 60 anos de idade.», debe dicir: «Declaración xurada que conteña o compromiso do peticionario, para o caso de que se lle outorgue a axuda, de causar baixa no réxime de autónomos, ou de subscribi-lo convenio coa Seguridade Social no caso de non reuni-lo período mínimo de carencia esixido para causar dereito á prestación por xubilación ó alcanza-los 65 anos de idade.»
CORRECCIÓN de erros.-Orde de 5 de xuño de 2003 pola que se nomean os vocais compoñentes do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 30/06/2003

Observado erro na citada orde, publicada no Diario Oficial de Galicia nº 113 do xoves, 12 de xuño de 2003; procédese á súa corrección:
Na páxina 7.643: onde di: «Manuel González-Granxeiro Rodríguez, vicepresidente da Cámara
de Comercio de Lugo e presidente da Asociación de hostalería de Lugo», debe dicir: «Manuel González-Granxeiro Rodríguez, vicepresidente da Cámara de Comercio de Lugo».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 292/2003, do 19 de xuño, polo que se dispón o nomeamento de Néstor Valcárcel Teijeiro como membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 30/06/2003

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, e nos artigos 7 e 10 do Decreto 44/1988, do 11 de febreiro, polo que se desenvolve esta, por proposta do conselleiro de Educación e Ordenación Universitaria, logo da deliberación do Consello da Xunta de Galicia na súa reunión do día dezanove de xuño do dous mil tres,
DISPOÑO:
Artigo 1º
Noméase membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación da Administración educativa, a Néstor Valcárcel Teijeiro.
Artigo 2º
O mandato será polo tempo que resta para completa-lo mandato na representación que ostenta e ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira
Única.-Este decreto entrará en vigor ó día seguinte ó da súa publicación no Diario Oficial de Galicia.
Santiago de Compostela, dezanove de xuño de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
DECRETO 314/2003, do 3 de xullo, polo que se crea o centro residencial de atención a persoas maiores Bembrive no concello de Vigo (Pontevedra).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 24/07/2003

O artigo 27.23º do Estatuto de autonomía para Galicia, en concordancia co artigo 148.1º20 da Constitución española, establece a competencia exclusiva da Comunidade Autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia, estructurado en dous niveis de atención: primaria e especializada.
A dita norma veu regula-los servicios sociais de atención especializada dirixidos ó colectivo de persoas maiores, e establecer determinados programas e equipamentos, entre os que figuran as residencias e os centros de atención diúrna, encamiñados a aca
da-la atención integral, a autonomía persoal e a participación social deste sector pobacional.
En desenvolvemento da lei, e co fin de garanti-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais así como para o inicio ou cesamento das súas actividades, especificando os requisitos xerais que eles deben cumprir.
Neste sentido, segundo o disposto no artigo 29 da Lei 4/1993, de servicios sociais e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto.
En consecuencia, e por proposta da conselleira de Asuntos Sociais, Emprego e Relacións Laborais logo de deliberación do Consello da Xunta de Galicia, na súa reunión do día tres de xullo de dous mil tres,
DISPOÑO:
Artigo único.-Créase o centro residencial de atención a persoas maiores Bembrive no municipio de Vigo ( Pontevedra).
Disposicións derradeiras
Primeira.-Autorízase a conselleira de Asuntos Sociais, Emprego e Relacións Laborais para o desenvolvemento e execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, tres de xullo de dous mil tres.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego e Relacións Laborais
DECRETO 313/2003, do 23 de xullo, polo que se nomea conselleiro maior do Consello de Contas de Galicia a Luciano Fariña Busto.
PRESIDENCIA — II. AUTORIDADES E PERSOAL — 24/07/2003

En virtude do disposto no artigo 8.1º da Lei de Galicia 6/1985, do 24 de xuño, do Consello de Contas, e de conformidade coa proposta formulada polo Pleno do Consello de Contas de Galicia e acordada na súa sesión do día 23 de xullo de 2003,
Nomeo conselleiro maior do Consello de Contas de Galicia a Luciano Fariña Busto.
Santiago de Compostela, vintetrés de xullo de dous mil tres.
Manuel Fraga Iribarne
Presidente
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 14 de xullo de 2003 pola que se determina o importe máximo das axudas que se poderán outorgar no exercicio orzamentario de 2003 ó abeiro do Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/07/2003

O Decreto 234/2003, do 3 de abril, constitúe o novo marco normativo polo que se regula a concesión de subvencións para a rehabilitación de inmobles situados en conxuntos históricos galegos.
O seu artigo 4º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para dictar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 4º do Decreto 234/2003, do 3 de abril, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2003, onde figuran os créditos con cargo ós que serán atendidas as axudas do Decreto 234/2003 é a 06.60.331A.783.1.
2. O importe máximo destas axudas que se poderán outorgar dentro do exercicio orzamentario de 2003 será de 344.250 euros.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de xullo de 2003.
Alberto Núñez Feijóo
Conselleiro de Política Territorial, Obras Públicas e Vivenda
DECRETO 312/2003, do 11 de xullo, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 24/07/2003

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo de 1995) e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Noméase como membro titular do Consello Económico e Social de Galicia en representación da Confederación de Empresarios de Galicia a Luis García Reboredo.
Artigo 2º
Noméase como membro suplente do Consello Económico e Social de Galicia en representación da Confederación de Empresarios de Galicia a José L. Acuña Trabazos.
Artigo 3º
Noméase como membro suplente do Consello Económico e Social de Galicia en representación da Confederación de Empresarios de Galicia a Reinaldo Iglesias Prieto.
Santiago de Compostela, once de xullo de dous mil tres.
Manuel Fraga Iribarne
Presidente
DECRETO 311/2003, do 11 de xullo, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 24/07/2003

En virtude do establecido nos artigos 9, parágrafo 1º, inciso segundo e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo) e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia en representación da
Confederación de Empresarios de Galicia, Álvaro Martínez Riva.
Artigo 2º
Que cese como membro suplente do Consello Económico e Social de Galicia en representación da Confederación de Empresarios de Galicia, Medardo Arias Prieto.
Artigo 3º
Que cese como membro suplente do Consello Económico e Social de Galicia en representación da Confederación de Empresarios de Galicia, Ángel Fernández Presas.
Santiago de Compostela, once de xullo de dous mil tres.
Manuel Fraga Iribarne
Presidente
RESOLUCIÓN do 16 de abril de 2003, da Dirección Xeral de Conservación da Natureza, pola que se modifica o inicio e o final do período de caza do corzo (Capreolus capreolus), sinalado na Orde do 26 de xullo de 2002 pola que se determinan as épocas hábiles de caza durante a temporada 2002-2003.
CONSELLERÍA DE MEDIO AMBIENTE — III. OUTRAS DISPOSICIÓNS — 27/05/2003

No artigo 18.2º a) da Orde do 26 de xullo de 2002, pola que se determinan as épocas hábiles de caza durante a temporada 2002-2003, regúlanse os réximes especiais por especies para caza maior, en particular o corzo (Capreolus capreolus) no que se di: «... Os axexos autorízanse de acordo co establecido no artigo 13º desta orde, desde o 1 de xuño do 2003 ata o 15 de agosto de 2003...».
A Orde do 26 de xullo de 2002, na súa disposición derradeira primeira, faculta o director xeral de Conservación da Natureza para modifica-lo inicio ou o final dos períodos de caza sinalados, cando haxa razóns especiais que o xustificasen.
Vistos os acordos tomados na reunión do Comité Galego de Caza do 5 de xullo de 2002, polo que se propoñían as datas para a temporada 2002-2003 de axexo do corzo, e á vista das recomendacións técnicas segundo o ciclo biolóxico desta especie na Comunidade Autónoma de Galicia, con especial incidencia no período de celo, amais das solicitudes de adianto de datas formuladas pola Federación Galega de Caza e pola Asociación de Propietarios Rurais e Productores de Caza de Galicia (Aproca).
Na súa virtude, e en uso das facultades e atribucións que me confire a disposición derradeira primeira da Orde do 26 de xullo de 2002 e demais normativa de xeral aplicación,
RESOLVO:
Primeiro.-Modifica-las datas do inicio e do final do período de caza do corzo na modalidade de axexo, que figuran na Orde do 26 de xullo de 2002, pola que se determinan as épocas hábiles de caza durante a temporada 2002-2003, que pasan a ser desde o 17 de maio de 2003 ata o 3 de agosto de 2003.
Segundo.-Dispoñe-la súa publicación no Diario Oficial de Galicia.
Santiago de Compostela, 16 de abril de 2003.
Francisco García-Bobadilla Prósper
Director xeral de Conservación da Natureza
CORRECCIÓN de erros.- Resolución do 12 de maio de 2003, da Dirección Xeral de Centros e Ordenación Educativa e da Dirección Xeral de Formación Profesional e Ensinanzas Especiais, pola que se dictan instruccións sobre o acceso e admisión ós ciclos formativos de grao medio e superior de formación profesional específica en centros docentes sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/05/2003

Advertido erro, na devandita resolución, publicada no DOG nº 94, do venres, 16 de maio de 2003, cómpre efectua-la oportuna corrección:
Nos anexos II e IV, páxinas 6.323 e 6.325, onde di: «Resolución do 2 de maio de 2003...», debe dicir: «Resolución do 12 de maio de 2003...».
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 261/2003, do 8 de maio, polo que se declara a urxente ocupación, para efectos de expropiación forzosa, polo Concello de Friol, dos bens e dereitos necesarios para a realización das obras do proxecto de reforma do campo de fútbol de Friol.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 20/05/2003

O Concello de Friol, en sesión que tivo lugar o día vinteseis de novembro de dous mil dous, aprobou o proxecto de reforma do campo de fútbol de Friol, e na sesión do vinteoito de xaneiro de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O Concello de Friol remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día trinta e un de marzo de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día oito de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o Concello, as instalacións actuais quedaron inadecuadas e insuficientes, atopándose en moi mal estado, polo que non cumpren coas mínimas condicións impostas pola normativa hixiénico-sanitaria, sendo necesaria a súa mellora coa maior premura que sexa posible, o que facilitaría una mellor práctica deportiva e ademais contribuiría a unha rexeneración ambiental da zona, que se atopa nun proceso de recesión e degradación do medio; así mesmo as obras proxectadas levan consigo unha conseguinte mellora para o tráfico rodado, evitando os problemas de aparcamento e circulación que se orixinan na actualidade.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día oito de maio de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, polo Concello de Friol, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de reforma do campo de fútbol de Friol.
Santiago de Compostela, oito de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
ORDE do 21 de maio de 2003 pola que se exclúe do Catálogo de Montes de Utilidade Pública da provincia da Coruña o monte Saluteira do concello de Curtis (A Coruña).
CONSELLERÍA DE MEDIO AMBIENTE — III. OUTRAS DISPOSICIÓNS — 23/05/2003

De conformidade co establecido no artigo 43 do Regulamento de montes aprobado polo Decreto 485/1962, do 22 de febreiro, e no Real decreto 1535/1984, do 20 de xuño, polo que se lle transfiren á Comunidade Autónoma de Galicia competencias en materia de conservación da natureza, esta consellería, logo da proposta da Dirección Xeral de Montes e Industrias Forestais,
DISPÓN:
Artigo único.-Dar de baixa do Catálogo de Montes de Utilidade Pública da provincia da Coruña, por non reunir xa as condicións que foron determinantes para a súa inclusión, por petición do Concello de Curtis, o monte Saluteira que figura neste co número 32-D.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela poderase interpor recurso de reposición con carácter potestativo perante o conselleiro de Medio Ambiente no prazo dun mes, ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, reformada pola Lei 4/1999, e nos artigos 10 e 46 da Lei 29/1998, do 13 de xullo, da xurisdicción contencioso-administrativa, ou exercer calquera outro que coide pertinente.
Santiago de Compostela, 21 de maio de 2003.
José Manuel Barreiro Fernández
Conselleiro de Medio Ambiente
ORDE do 21 de maio de 2003 pola que se exclúe do Catálogo de Montes de Utilidade Pública da provincia da Coruña o monte Corda do concello de Curtis (A Coruña).
CONSELLERÍA DE MEDIO AMBIENTE — III. OUTRAS DISPOSICIÓNS — 23/05/2003

De conformidade co establecido no artigo 43 do Regulamento de montes aprobado polo Decreto 485/1962, do 22 de febreiro, e no Real decreto 1535/1984, do 20 de xuño, polo que se lle transfiren á Comunidade Autónoma de Galicia competencias en materia de conservación da natureza, esta consellería, logo da proposta da Dirección Xeral de Montes e Industrias Forestais,
DISPÓN:
Artigo único.-Dar de baixa do Catálogo de Montes de Utilidade Pública da provincia da Coruña, por non reunir xa as condicións que foron determinantes para a súa inclusión, por petición do Concello de Curtis, o monte Corda que figura neste co número 32-B.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela poderase interpor recurso de reposición con carácter potestativo perante o conselleiro de Medio Ambiente no prazo dun mes, ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, reformada pola Lei 4/1999, e nos artigos 10 e 46 da Lei 29/1998, do 13 de xullo, da xurisdicción contencioso-administrativa, ou exercer calquera outro que coide pertinente.
Santiago de Compostela, 21 de maio de 2003.
José Manuel Barreiro Fernández
Conselleiro de Medio Ambiente
ORDE do 21 de abril de 2003 pola que se autoriza o cambio de denominación do CEIP Calvo Sotelo de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/05/2003

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, (DOG do 21 de outubro), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do colexio que no anexo se relaciona.
Santiago de Compostela, 21 de abril de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: Ourense.
Localidade: Ourense.
Código do centro: 32009165.
Denominación: Colexio de Educación Infantil e Primaria Calvo Sotelo.
Nova denominación: Colexio de Educación Infantil e Primaria As Mercedes.
ORDE do 22 de maio de 2003 pola que se regula o exercicio dos dereitos electorais do persoal ó servicio da Comunidade Autónoma de Galicia nas eleccións locais do día do 25 de maio de 2003.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/05/2003

Convocadas eleccións locais polo Real decreto 374/2003, do 31 de marzo, para o vindeiro 25 de maio do ano en curso, é preciso adopta-las medidas oportunas para facilita-lo exercicio dos dereitos e deberes do persoal ó servicio desta Administración autonómica.
En consecuencia, en virtude do previsto nos artigos 28, 76 e 78 da Lei orgánica 5/1985, do 19 de xuño, de réxime electoral xeral, e no Real decreto 421/1991, do 5 de abril, modificado polo Real decreto 563/1993, do 16 de abril, polo que se dictan normas reguladoras dos procesos electorais, e demais disposicións concordantes, esta consellería, de conformidade coas facultades que lle confire o artigo 13 da Lei 4/1988, do 26 de maio, da función pública de Galicia,
DISPÓN:
Artigo 1º
O persoal ó servicio da Administración pública de Galicia que o día das eleccións non desfrute do seu descanso semanal, terá dereito a un permiso retribuído de catro horas libres para exerce-lo seu dereito ó voto, sempre que a súa quenda de traballo o día 25 de maio de 2003 coincida polo menos en catro horas co tempo en que permanecerán abertas as mesas electorais.
Artigo 2º
1. O persoal nomeado presidente ou vocal de mesas electorais, e os que acrediten a súa condición de interventores, teñen dereito, durante o día da votación, a un permiso retribuído de xornada completa se non desfrutan en tal data de descanso semanal,
e a unha reducción da súa xornada de traballo de cinco horas o día inmediatamente posterior.
2. Os que acrediten a súa condición de apoderados teñen dereito a un permiso retribuído durante o día da votación, se non desfrutan ese día de descanso semanal.
Artigo 3º
Os directores ou xefes de persoal das dependencias onde presta os seus servicios o persoal afectado por esta orde esixirán ó mencionado persoal os oportunos xustificantes expedidos polas mesas electorais de que foi exercido o seu dereito ó voto.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de maio de 2003.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Decreto 264/2003, do 2 de maio, polo que se modifica o Decreto 14/2000, do 7 de xaneiro, de autorización de laboratorios para a realización de determinados ensaios de control de productos alimenticios relacionados co consumo humano.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/05/2003

Advertido un erro no citado decreto, publicado no Diario Oficial de Galicia nº 98, do xoves, 22 de maio de 2003, cómpre realiza-la oportuna corrección:
No encabezamento do sumario e no da páxina 6.577, na vez de «Consellería de Sanidade», debe aparecer: «Consellería da Presidencia, Relacións Institucionais e Administración Pública».
DECRETO 263/2003, do 2 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e impacto ambiental da nova estrada Goente-As Pontes de García Rodríguez, clave: AC/99/066.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/05/2003

Con data do 25 de marzo de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado e impacto ambiental da nova estrada Goente-As Pontes de García Rodríguez, clave: AC/99/066.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de maio de dous tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e impacto ambiental da nova estrada Goente-As Pontes de García Rodríguez, clave: AC/99/066.01.
Santiago de Compostela, dous de maio de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda